L´escultor Joan Sapena homenatja l´escola pública
01 juliol 2020

## L´escultor Joan Sapena homenatja l´escola pública01 juliol 2020Última actualització: 14 juliol 2025

![](../gestion/img/_AO_4071-copia.jpg)  
  

Els **regidors de Polítiques amb la Ciutadania i Polítiques Educatives, Nahuel González i Carmen Fuster**, respectivament, han visitat aquest matí el grup escultòric **que l’artista gandià Joan Sapena** ha instal·lat a l’accés del Ceip Roís de Corella.

Amb una alçada de 4,20 m i 1,20 m de base, l’obra està realitzada en acer inoxidable i fusta_. “Representa tres elements: bolígraf, llapis i color, amb l’objectiu de motivar els xiquets i les xiquetes quan accedeixen a escola”_, ha explicat l’autor.

_“Es tracta d’una escultura que ret homenatge a l’escola pública i que s’emmarca dins un dels projectes guanyadors dels Pressupostos Participatius de 2018, l’adequació de l’accés al Ceip Roís de Corella, impulsada per l’Ampa del centre, a qui agraïm la iniciativa”,_ ha recordat González.  

_“El resultat de l’escultura i de tot el projecte és magnífic, cal agrair a la comunitat educativa del Roís de Corella la seua aposta i la col·laboració amb l’Ajuntament. És important donar seguretat als accessos dels nostres centres educatius”,_ ha destacat la regidora d’Educació.

[Twittear](https://twitter.com/share)